SEME PRIPOVEDUJE

Ime mi je Bučko. Lahko pripovedujem zgodbe, imam roke in noge. Moje brate in sestre so uporabili za bučno olje, mojega atija pa za okras. Zdaj pa k moji življenjski zgodbi buče.

Ko sem bil majhen kot seme, smo bili v majhnem prostoru, kjer je bilo zelo vroče. Nekega dne pa nas je človek vzel iz buče in nas vrgel prašičem, preživel sem samo jaz. Splezal sem visoko na hrib pod drevo in gledal njivo polno buč. Po dneve in tedne sem gledal, kako rastejo buče. Po dveh mesecih se je zgodilo, da me je videl otrok in mi naredil »hotel«. V hotelu sem delal vse živo, kopal sem se, se zabaval in delal čisto vse. Po koncu zime me je otrok posadil. Pod zemljo sem dobil veliko mineralov. Naslednji dan mi je zrasel prvi lasek. Po enem tednu so mi cvet oprašile čebele. V nekaj dneh mi je iz cveta zrasla buča.

Ta življenjski krog se je nadaljeval in jaz sem postal okras za noč čarovnic.

KONEC